钦定古今图书集成/明伦汇编/闺媛典/第366卷 > 《弃妇辞》前人
## 钦定古今图书集成/明伦汇编/闺媛典/第366卷 > 《弃妇辞》前人

回车已驾衡门下，将去复留情不舍。举家欲语畏郎
嗔，独自登车无送者。吞声惟恐路人知，默默还思初
嫁时。父母殷勤受明礼，良媒宛转来通辞。入门即听
舅姑语，妇道营生在勤苦。“淡妆不用画蛾眉，朝采蚕
桑暮机杼。亦知朴陋人所厌，习成天性终难变。丈夫
有才常好新，贱妾薄命何嗟怨。缲丝在车犹未除，亭”
午当炊谁下厨。但得新人亦似此，庶免高堂烦老姑。
到家无面见邻姬，独掩寒闺双泪垂。小时只恨青春
促，今日方愁年老迟。